Mörg glæsileg hús eru í London , einni helstu menningar - og viðskiptahöfuðborg heimsins . Aðsend mynd Kínverskur fasteignafjárfestir hefur samþykkt að kaupa , Knightsbridge höllina , 45 herbergja glæsihús sem horfir yfir Hyde Park í London á meira 200 milljónir punda , eða sem samsvarar ríflega 32,1 milljarði íslenskra króna . Þar með er húsið , sem er með heimilisfangið 2 - 8a Rutland Gate , dýrasta einbýlishús sem selt hefur verið í Bretlandi , en samkvæmt umfjöllun Guardian verður endanlegt söluvirði einhvers staðar á milli 205 til 210 milljón punda . Kaupandinn heitir Cheung Chung-kiu , er stofnandi og stjórnarformaður fjárfestingarfélagsins CC Land Holdings í Hong Kong sem á eignir víða í Kína og Bretlandi . Meðal annars á hann nú þegar skýjakljúf í borginni sem kallaður er „ ostaskerinn “ , sem keyptur var á 1,15 milljarða punda , árið 2017 . Heildarflatarmál hússins , sem er í hverfinu Knightsbridge , er 62 þúsund fermetrar , en í því eru eins og áður segir 45 herbergi , þar af 20 svefnherbergi , sundlaug , spa , lyftingarsalur , og neðanjarðarbílageymsla fyrir fjölda bíla . Áður í eigu krónprinsa og forsætisráðherra í Mið-Austurlöndum Húsið var byggt um 1830 en hafði verið breytt úr fjögurra íbúða húsi í eitt um árið 1980 og var það um tíma í eigu krónprins af Sádi Arabíu sem lést árið 2011 , og síðar Rafic Hariri sem verið hefur forsætisráðherra Líbanon . Dýrustu einbýlishús í Bretlandi fyrir þessi kaup voru þegar útlægur rússneskur auðkýfingur , Andrey Borodin keypti heimili nálægt Henley-on-Thames árið 2011 fyrir 140 milljón pund . Nær í tíma má nefna kaup bandaríska auðjöfursins Ken Griffin á glæsihýsi nálægt Buckingham höll á 95 milljón pund . Kínverski viðskiptajöfurinn hefur ekki enn ákveðið hvort hann flytji sjálfur með fjölskyldu sína í húsið eða skipti því upp í minni eignir , en ef hann velur síðari kostinn er mögulegt að heildarverðmæti eignarinnar geti farið í 700 milljón pund að sögn talsmanns sem Guardian vitnar í .